Leikkonan Gwyneth Paltrow segir að hún sé einstaklega hrifin af núverandi kærustu fyrrverandi eiginmanns síns , Chris Martin . Kærasta Martin er engin önnur en leikkonan Dakota Johnson . Það vakti nokkra athygli á síðasta ári þegar Paltrow , eiginmaður hennar Brad Falchuk og Martin og Johnson sáust saman á ströndinni . Paltrow og Martin voru gift á árunum 2003 til 2014 en Paltrow og Falchuk gengu í það heilaga árið 2018 . Í viðtali við Harper's Bazaar sagði Paltrow að það væri kannski pínu skrítið en að hún dýrkaði Johnson . „ Ég elska hana . Ég get séð að það virki frekar skrítið því það er frekar óhefðbundið . En í þessu tilfelli eftir að hafa gengið oft í gegnum það þá bara dýrka ég hana , “ sagði Paltrow . Í tilefni af 30 ára afmæli Johnson í fyrra birti Paltrow mynd á Instagram þar sem hún óskaði henni til hamingju . Paltrow segist líka eiga í frábæru sambandi við alla sína fyrrverandi kærasta . Einn af þeim , Tony Woods , er einn af hennar bestu vinum í dag en þau voru saman í framhaldsskóla . Hún segist líka vera góð vinkona Brad Pitt .